Die eienaar het nie eens geweet van ons bespreking nie. Ons het vir 'n selfsorg-eenheid betaal en 'n kamer met 2 enkelbeddens en geen selfsorggeriewe gekry ─ nie eers 'n ketel om 'n koppie koffie te maak nie. Hulle se ook nêrens dat jy 'n 4x4 nodig het om enige plek te kom nie. Ons het net 3 nagte gebly en vir 6 betaal, want mens sit gestrand sonder 'n 4x4. Ek sal nie weer daarheen gaan nie.
Huisies is bietjie oudtyds. Kort werk. Kroeg was baie raserig en het tot laat musiek gespeel. Kon nie die stilte van die nag vir 5 nagte hoor nie.
'n Goeie basis om die wonderlike omgewing te verken. Silwerskoon en baie netjiese oord met baie knap geriewe. Die basiese wat jy in 'n hut nodig het. Ook skaduryke kampplekke oor die terrein versprei, met skoon ablusiegeriewe en 'n pragtige swembad-area. Maar waarom tog elke liewe aand (Oujaarsaand verstaanbaar en uitgesluit) die klipharde musiek wat dikwels al van die middag af tot die oggendure letterlik jou houthut se mure laat vibreer? En dit ondanks hul eie reëls wat sagte musiek, slegs in die swembad-area en net vir die plesier van mense in daardie area voorskryf? Ons hut sou ook kon doen met bietjie onderhoudswerk. Muskietgaas hang aan flarde, badkamerdeur sukkel om toe te maak en die gas warmwaterstelsel redelik wispelturig.